பின்னர் நேற்றிரவு தி.மு.க. தலைவர் கருணாநிதியை சந்தித்த அவர், இன்று தே.மு.தி.க பொதுச்செயலாளர் விஜயகாந்தைச் சந்தித்தார். கோயம்பேட்டில் உள்ள தே.மு.தி.க அலுவலகத்தில் இருவரும் ஆலோசனை நடத்தினர். அப்போது செய்தியாளர்களிடம் பேசிய அவர், "அரசியல் பயணத்துக்குச் செல்லும் முன், அரசியலில் எனக்கு மூத்தவர் என்ற முறையில் விஜயகாந்தைச் சந்தித்து வாழ்த்து பெற்றேன். மேலும் அவரைச் சந்தித்து நீண்ட நாள்கள் ஆவதால் அவரிடம் நலம் விசாரித்தேன். நீங்கள் எல்லாம் அரசியலுக்கு வர வேண்டும் என்று என்னை விஜயகாந்த் வாழ்த்தினார்" என்றார். முன்னதாக திராவிட அரசியல் குறித்து செய்தியாளர்கள் கேட்ட கேள்விக்கு, "திராவிட அரசியலைப் பின்பற்றி வெற்றி பெற்று காட்டுவேன்" என்று கூறினார்.